ژاپندا شدت‌لی یاغیشین یول آچدیغی سئل و تورپاق سوروشمه‌لرینده ان آز ۱۰ نفر حیاتینی ایتیردی.
کیودو آژانسینین خبرینه گؤره، دونن‌دن بو یانا شیدت‌لی یاغیشلارین تأثیرلی اولدوغو باشکند توکیونون دوغوسونداکی چیبا ایداری بؤلگه‌سین‌ده ۹، قوزئی فوکوشیما ایداری بؤلگه‌سین‌ده ایسه ۱ نفر حیاتینی ایتیردی.
چیبادا یاغیشلار سببی ایله ۱۵ چای داشدی، مین ۸۰۰ اینسان ائولرین‌دن تخلیه ائدیلدی، مین ۲۰۰ اؤیرنجی اوخوللارین ایچینده قالدی.
یانغین و آفت یؤنتمی آژانسینا باغلی قورتارما اکیب‌لری، سانمو شهرین‌ده بیر اوشاق باغچاسین‌دا قالان ۶۰ اؤینجی و اؤیرتمنلری اؤزل آراجلارلا اوخول یئرلشکه‌سینده چیخارتدی.
چیبا ایداری بؤلگه‌سین‌ده‌کی ناریتا اولوسلارآراسی هاوا لیمانین‌دا اوچوشلار لغو ائدیلیدی، قاتار و اتوبوس سفرلرینین لغو ائدیلمه‌سی ندنی ایله ده تخمیناً ۳ مین یولچو، گئجه‌نی هاوا لیمانی ترمینالین‌دا گئچیرمک مجبوریتین‌ده قالدی.
بؤلگه‌ده سئل ندنی ایله بعضی خسته‌خانا و باخیم ائولری ده سو آلتین‌دا قالدی.
